钦定古今图书集成/理学汇编/文学典/第138卷 > 《罢凤凰衔书诏》梁·武帝
## 钦定古今图书集成/理学汇编/文学典/第138卷 > 《罢凤凰衔书诏》梁·武帝

自宋、齐以来，有《凤凰衔书伎》，至是罢之。

朕君临南面，道风盖阙，嘉祥时至，为愧已多。假令巢
侔轩阁，集同昌户，犹当顾循寡德，推而不居，况于名
实顿爽，自欺耳目。一日元会，太乐奏《凤凰衔书伎》至，
乃舍人受书，升殿跪奏，“诚复兴平前代，率由自远，内
省怀惭，弥与事笃，可罢之。”